ພວກມືປືນ ຍຶດສະຖານີ ໂທລະພາບລັດ ທີ່ຄອງໂກ (ສະໄລດ໌)
​ເກີດ​ການ​ຍິງ​ຕໍ່ສູ້​ກັນ ຢູ່​ເມືອງ​ຫລວງ Kinshasa ມື​ປືນ​ຈໍານວນ​ນຶ່ງໄດ້​ກັກໂຕ ​ນັກ​ຂ່າວຫລາຍ​ຄົນ​ໄວ້ເປັນ​ໂຕ​ປະກັນ ຢູ່ສະຖານີ​ໂທລະພາບ​ຂອງ​ລັດ​.
ເຈົ້າໜ້າທີ່ຕໍາຫລວດໃນ ສາທາລະນະລັດ ປະຊາທິປະໄຕ ຄອງ ໂກ ກ່າວວ່າ ໄດ້ເກີດການຍິງຕໍ່ສູ້ກັນ ຢູ່ໃນຫລາຍໆເຂດຂອງ ເມືອງຫລວງ Kinshasa ໃນວັນຈັນມື້ນີ້ແລະມືປືນຈໍານວນນຶ່ງ ໄດ້ກັກໂຕ ນັກຂ່າວຫລາຍຄົນໄວ້ເປັນໂຕປະກັນ ຢູ່ສະຖານີ ໂທລະພາບຂອງລັດ ໃນເມືອງຫລວງ ພວກມືປືນໄດ້ອອກອາກາດ ແລະໄດ້ຖະແຫລງຕໍ່ຕ້ານລັດຖະ ບານ ກ່ອນທີ່ໂທລະພາບຈະຖືກຕັດຂາດ ຕໍາຫລວດໄດ້ເຂົ້າ ປິດລ້ອມສະຖານີໂທລະພາບໄວ້ ຢູ່ແຫ່ງອື່ນໆ ໃນເມືອງຫລວງ Kinshasa ໃນວັນຈັນມື້ນີ້ ໄດ້ຍິນສຽງຍິງປືນຕໍ່ສູ້ກັນຢ່າງໜັກ ຢູ່ເດີ່ນບິນນາໆຊາດ ແລະພວກມືປືນໄດ້ຍິງໂຈມຕີ ຢູ່ໃກ້ໆກັບກະຊວງປ້ອງກັນປະເທດ ຍັງບໍ່ມີລາຍງານວ່າ ມີຜູ້ໄດ້ຮັບບາດເຈັບ ໃນທັນທີນີ້ເທື່ອ ຄວາມຮຸນແຮງທີ່ລະເບີດຂຶ້ນໃນເມືອງຫລວງ ຂອງ ສາທາລະນະລັດປະຊາທິປະໄຕຄອງໂກ ໄດ້ສ້າງຄວາມແຕກຕື່ນຕົກໃຈ ຫລາຍສົມຄວນໃນທົ່ວເມືອງຫລວງ